- 1 Korentyen
- <
- 13
- >

13
1 Si mwen pale avèk ✡ I Kor 12:10lang a lèzòm ak zanj yo, men mwen pa gen lanmou, mwen tankou yon klòch k ap fè gwo bwi oubyen yon ✡ Sòm 150:5senbal k ap sone. 2 Si m gen don pwofesi, e konnen tout ✡ I Kor 12:10,28,30; I Kor 13:2mistè ak tout konesans; epi si mwen gen tout lafwa, kòmsi pou m ta kapab deplase mòn yo, men mwen pa gen lanmou, mwen pa anyen. 3 Si mwen ✡ Mat 6:2bay tout sa ke m posede pou bay manje a pòv yo, e si mwen ✡ Dan 3:28livre kò m pou brile, men mwen pa gen lanmou, sa p ap rapòte m anyen.
4 Lanmou ✡ Pwov 10:12pasyan, lanmou dous; li pa jalou. Lanmou pa vante tèt li e li pa awogan. 5 Li pa aji malonètman, ni li pa chache pwòp enterè pa l. Li pa fè kòlè ✡ II Kor 5:19pa teni kont de mal li resevwa. 6 Li pa rejwi nan lenjistis, men ✡ II Jn 4rejwi nan verite a. 7 Li ✡ I Kor 9:12sipòte tout bagay, kwè tout bagay, espere tout bagay, andire tout bagay.
8 Lanmou pa janm echwe. Si gen don ✡ I Kor 13:2pwofesi, y ap vin disparèt. Si gen don ✡ I Kor 13:1lang, yo va fini. Si gen konesans, li va disparèt. 9 Paske nou ✡ I Kor 8:2konnen yon ti pati e nou pwofetize yon ti pati; 10 men lè sa ki pafè a vini, sa ki poko konplè a va disparèt. 11 Lè m te timoun, mwen te konn pale tankou yon timoun, panse tankou yon timoun, rezone tankou yon timoun. Lè m te vin gran, mwen te kite bagay timoun yo. 12 Paske koulye a nou wè twoub, konsi nan yon glas, men answit nou va wè ✡ Jen 32:30fasafas. Koulye a m konnen yon ti pati, men answit, mwen va konnen tout bagay menm jan ke Bondye konnen tout bagay de mwen an. 13 Men koulye a, lafwa, lesperans, ak lanmou; rete twa bagay sa yo. Men pi gran nan bagay sa yo, se ✡ Gal 5:6lanmou.

- 1 Korentyen
- <
- 13
- >

✡13:1 I Kor 12:10

✡13:1 Sòm 150:5

✡13:2 I Kor 12:10,28,30; I Kor 13:2

✡13:3 Mat 6:2

✡13:3 Dan 3:28

✡13:4 Pwov 10:12

✡13:5 II Kor 5:19

✡13:6 II Jn 4

✡13:7 I Kor 9:12

✡13:8 I Kor 13:2

✡13:8 I Kor 13:1

✡13:9 I Kor 8:2

✡13:12 Jen 32:30

✡13:13 Gal 5:6

© 2017-2023 Ron Smith