- II Kwonik Yo
- <
- 35
- >

35
1 Epi Josias te ✡ II Wa 23:21selebre fèt Pak a SENYÈ a Jérusalem. Yo te touye bèt pou Pak la sou katòzyèm jou nan premye mwa a. 2 Li te plase prèt yo nan pozisyon pa yo e te ✡ II Kwo 29:11ankouraje yo nan sèvis lakay SENYÈ a. 3 Anplis, li te di a Levit ki te enstwi tout Israël yo, e ki te sen a SENYÈ a: “Mete lach SENYÈ a nan kay ke Salomon, fis a David la, wa Israël la, te bati a. ✡ I Kwo 23:26Li p ap ankò yon chaj sou zepòl nou. Alò, koulye a sèvi SENYÈ a, Bondye nou an, avèk pèp Li a, Israël. 4 ✡ I Kwo 9:10-13Prepare nou menm selon lakay papa zansèt nou yo nan divizyon nou yo selon ekriti a David la, wa Israël la e selon ekriti a fis li a, Salomon. 5 Anplis, ✡ Esd 6:18kanpe nan lye sen an selon divizyon lakay papa zansèt nou yo ak frè nou yo ak selon Levit yo, pa divizyon lakay papa zansèt nou yo. 6 Alò, touye bèt Pak la, ✡ II Kwo 29:5sanktifye nou e prepare pou frè nou yo pou fè selon pawòl SENYÈ a, selon Moïse.”
7 Josias te fè kontribisyon pou pèp la, tout sa ki te prezan, bann jenn mouton yo ak jenn kabrit yo, tout pou ofrann Pak la, an kantite trant-mil, plis twa-mil towo. Sila yo te sòti nan byen ki te pou wa a. 8 Anplis, ofisye pa li yo te fè kontribisyon a yon ofrann bòn volonte a pèp la, prèt yo avèk Levit yo. Hilkija, Zacharie, avèk Jehiel, ✡ II Kwo 31:13chèf lakay Bondye yo, te bay a prèt yo pou Pak la, yon ofrann de-mil-sis-san bèt ki sòti nan bann mouton yo, avèk twa-san towo. 9 Conania osi avèk Schemaeja ak Nethaneel, frè li yo, Haschabia, Jeïel avèk Jozabad, ofisye Levit yo, te kontribye a Levit yo pou ofrann Pak la, senk-mil ki sòti nan bann mouton an ak senk-san towo.
10 Pou sa, sèvis la te fin prepare e ✡ II Kwo 35:5prèt yo te kanpe nan estasyon pa yo avèk Levit yo nan divizyon pa yo selon lòd a wa a. 11 Yo te touye bèt Pak yo e pandan ✡ II Kwo 29:22prèt yo t ap aspèje san ki te resevwa soti nan men Levit yo, ✡ II Kwo 29:34 epi Levit yo t ap retire pwal yo. 12 Yo te retire ofrann brile yo pou yo ta kab bay yo selon divizyon lakay papa zansèt yo pou pèp la pou prezante a SENYÈ a jan sa ekri nan liv Moïse la. Yo te fè sa tou avèk towo yo. 13 Konsa, ✡ Egz 12:8-9yo te boukannen bèt Pak yo, sou dife selon règleman an, yo te bouyi ✡ Lev 6:28bagay sen yo nan bonm, chodyè ak nan kaswòl e yo te pote yo avèk vitès a tout pèp òdinè yo. 14 Apre yo te prepare pou yo menm e pou prèt yo, akoz prèt yo, fis a Aaron yo t ap ofri ofrann brile avèk grès jis rive nan aswè. Pou sa, Levit yo te prepare pou yo menm ak pou prèt yo, fis a Aaron yo. 15 Anplis, chantè yo, fis a Asaph yo te nan estasyon pa yo selon kòmand a David la, Asaph, Héman, avèk Jeudthun, konseye a wa a; epi ✡ I Kwo 26:12-19gadyen pòtay te nan chak pòtay. Yo pa t oblije sòti nan sèvis pa yo akoz frè yo te prepare pou yo.
16 Konsa, tout sèvis SENYÈ a te prepare nan jou sa a pou selebre Pak la e pou ofri ofrann brile yo sou lotèl SENYÈ a selon kòmand a Wa Josias la. 17 ✡ Egz 12:1-20Fis Israël ki te prezan yo te selebre Pak la nan lè sa a ak Fèt Pen San Ledven an pandan sèt jou. 18 ✡ II Wa 23:21Pa t janm gen yon selebrasyon Pak tankou sa an Israël depi jou a Samuel yo, pwofèt la. Ni pa te gen okenn nan wa Israël yo ki te selebre yon Pak jan Josias te fè avèk prèt yo, Levit yo, tout Juda, Israël ki te prezan yo ak pèp Jérusalem nan. 19 Se te nan uityèm ane règn Josias la, ke Pak sa a te selebre.
20 ✡ II Wa 23:29-30Apre tout sa, lè Josias te mete tanp lan an lòd, Néco, wa Egypte la, te vin monte pou fè lagè Carkemisch, sou rivyè Euphrate la, e Josias te parèt deyò pou rankontre li. 21 Men Néco te voye mesaje yo kote li. Li te di: ✡ II Kwo 25:19“Kisa nou gen pou fè youn avèk lòt, O Wa Juda a? Se pa kont ou ke m ap vini jodi a, men kont kay avèk sila mwen angaje nan lagè yo. Bondye te kòmande mwen fè prese. Byen avèti ke se Bondye ki avè m nan, pou Li pa detwi ou.”
22 Sepandan, Josias te refize vire kite li, men li te ✡ II Kwo 18:29kache idantite li pou l ta kab fè lagè avèk li. Li pa t koute pawòl a Néco ki soti nan bouch Bondye a, men li te vin fè lagè sou plèn Méguiddo a. 23 Achè yo te tire Wa Josias, e wa a te di a sèvitè li yo: “Ale avè m, sòti, paske mwen blese byen grav.”
24 Pou sa, sèvitè li yo te retire li nan cha a, e yo te pote li nan dezyèm cha li te genyen an. Yo te mennen li Jérusalem kote li te mouri, e li te antere nan tonm a papa zansèt li yo. ✡ Za 12:11Tout Juda avèk Jérusalem te kriye pou Josias. 25 Konsa, ✡ Jr 22:10Jérémie te chante yon lamantasyon pou Josias. Epi tout chantè yo, ni gason, ni fanm pale sou Josias nan lamantasyon yo jis rive jodi a. Konsa, yo te fè avèk yo yon òdonans an Israël. Men gade, yo ekri nan Lamantasyon yo. 26 Alò, tout lòt zèv a Josias yo avèk zèv fidelite pa li yo, jan sa ki ekri nan lalwa SENYÈ yo, 27 ak zèv li yo, soti nan premye a jis rive nan dènye a, men vwala, yo ekri nan Liv Wa A Israël Avèk Juda yo.

- II Kwonik Yo
- <
- 35
- >

✡35:1 II Wa 23:21

✡35:2 II Kwo 29:11

✡35:3 I Kwo 23:26

✡35:4 I Kwo 9:10-13

✡35:5 Esd 6:18

✡35:6 II Kwo 29:5

✡35:8 II Kwo 31:13

✡35:10 II Kwo 35:5

✡35:11 II Kwo 29:22

✡35:11 II Kwo 29:34

✡35:13 Egz 12:8-9

✡35:13 Lev 6:28

✡35:15 I Kwo 26:12-19

✡35:17 Egz 12:1-20

✡35:18 II Wa 23:21

✡35:20 II Wa 23:29-30

✡35:21 II Kwo 25:19

✡35:22 II Kwo 18:29

✡35:24 Za 12:11

✡35:25 Jr 22:10

© 2017-2023 Ron Smith