- Marc
- <
- 16
- >

16
1 ✡ Jn 20:1-8Lè Saba a te fini, Marie Magdala, avèk Marie, manman a Jacques, ak Salomé, te pote epis pou yo ta kab fè onksyon kò Li. 2 Epi trè bonè, nan premye jou semèn nan, yo te vini nan tonm nan lè solèy la t ap fenk leve. 3 E yo t ap di youn ak lòt: “Kilès k ap woule ✡ Mat 27:60wòch la sòti nan antre tonm nan pou nou?”
4 Nan gade anlè, yo te wè ke wòch la te deja gen tan woule sòti, malgre ke li te byen gwo. 5 ✡ Jn 20:11-12Epi lè yo te antre nan tonm nan, yo te wè yon jennonm ki te chita sou bò dwat, abiye ak yon vètman blan, epi yo te sezi.
6 Li te di yo: “Pa sezi, nou ap chache Jésus, Nazareyen ki te krisifye a. ✡ Mat 28:6Li leve. Li pa isit la. Gade, la se plas kote yo te mete L la. 7 Men ale, pale disip Li yo, ansanm avèk Pierre; ✡ Mat 26:32L ap prale devan nou Galilée. La nou va wè Li jan ke Li te di nou an.”
8 Yo te fè vit sove ale kite tonm nan, akoz tranbleman ak sezisman te gen tan pran yo. Yo pa t di anyen a pèsòn, paske yo te krent.
9 Alò, apre Li te leve bonè nan premye jou semèn nan, Li te parèt premyèman a ✡ Mat 27:56Marie Magdala, moun sou sila ke Li te retire sèt move lespri yo. 10 ✡ Jn 20:18Marie te ale bay rapò a sila ki te konn avèk Li yo pandan yo te nan doulè e t ap kriye. 11 Lè yo te tande ke Li te vivan, e li te wè L, ✡ Mat 28:17yo te refize kwè sa.
12 Epi apre sa, Li te parèt nan yon lòt fòm a ✡ Luc 24:13-35yo de pandan yo t ap mache fè wout yo andeyò. 13 Epi yo te kite la, e te ale bay rapò a lòt yo, men yo ✡ Mat 28:17pa t kwè yo nonplis.
14 Apre, Li te vin parèt a ✡ Luc 24:36onz yo menm, pandan yo te sou tab. Li te bay yo repwòch pou enkredilite ak kè di yo, paske yo pa t kwè sila ki te wè l yo apre li te leve a.
15 Li te di yo: ✡ Mat 28:19“Ale nan tout lemonn e preche bòn nouvèl la a tout kreyasyon an. 16 Sila ki kwè e vin batize yo, va sove; men sila ki pa kwè yo, va kondane.✡ Jn 3:18-36 17 Sign sa yo ap swiv sila ki kwè yo. ✡ Mc 9:38 Nan non pa M, yo va chase move lespri yo; yo va pale an lang tounèf; 18 yo va kenbe koulèv, e si yo bwè nenpòt pwazon mòtèl, li p ap fè yo anyen; yo va ✡ Mc 5:23 mete men sou malad yo, e y ap refè.”
19 Alò, lè SENYÈ a te fin pale avèk yo, Li te monte resevwa nan syèl la, e te chita sou men dwat Bondye. ✡ Luc 9:51 20 Konsa, yo te ale deyò e te preche toupatou, pandan Senyè a te avèk yo, e te konfìme pawòl pa sign ki te swiv yo. Amen.

- Marc
- <
- 16
- >

✡16:1 Jn 20:1-8

✡16:3 Mat 27:60

✡16:5 Jn 20:11-12

✡16:6 Mat 28:6

✡16:7 Mat 26:32

✡16:9 Mat 27:56

✡16:10 Jn 20:18

✡16:11 Mat 28:17

✡16:12 Luc 24:13-35

✡16:13 Mat 28:17

✡16:14 Luc 24:36

✡16:15 Mat 28:19

✡16:16 Jn 3:18-36

✡16:17 Mc 9:38

✡16:18 Mc 5:23

✡16:19 Luc 9:51

© 2017-2023 Ron Smith