- Esther
- <
- 7
- >

7
1 Alò, wa a avèk Haman te vini pou bwè diven an avèk Esther, rèn nan. 2 Konsa, wa a te di a Esther ankò nan dezyèm jou a pandan yo t ap bwè diven pa yo nan bankè a, ✡ Est 5:6“Se ki petisyon ou an, rèn Esther? Li va bay a ou menm. Se kisa ke w ap mande a? Menm jis rive mwatye wayòm nan, li va fèt.”
3 Rèn Esther te reponn: ✡ Est 5:8“Si mwen te jwenn favè nan zye ou, O wa, e si se plezi a wa a, ban mwen lavi mwen kon petisyon mwen an, avèk pèp mwen an, se sa ke mwen mande. 4 Paske ✡ Est 3:9nou te fin vann mwen menm avèk pèp mwen an, pou nou fin detwi, ✡ Est 3:13pou touye e anile nèt. Alò, si se te sèlman ke nou te vann kon esklav, gason kon fanm, mwen ta rete an silans, paske twoub la pa t ap merite ke m ta twouble wa a.”
5 Konsa, Wa Assuérus te mande rèn Esther, “Ki moun li ye e kibò li ye, ki ta pwopoze fè afè sila a?”
6 Esther te di: ✡ Est 3:10“Yon oprimè avèk yon lènmi, se mechan Haman sila a!”
Pou sa a, Haman te vin ranpli avèk laperèz devan wa a avèk rèn nan. 7 Wa a nan kòlè li ✡ Est 1:12te leve kite bwè diven an, e te antre nan jaden palè a. Men Haman te rete pou mande Esther sekou pou lavi li, paske li te wè wa a te vin gen entansyon fè l move bagay. 8 Alò, lè wa a te retounen sòti nan jaden palè a pou l antre nan plas kote yo t ap bwè diven an, Haman t ap tonbe sou ✡ Est 1:6sofa kote Esther te ye a. Konsa, wa a te di: “Èske li va menm vyole rèn nan pandan m la nan kay la?” Depi pawòl la te kite bouch a wa a, yo te kouvri figi a Haman.
9 Alò Harbona, youn nan enik yo devan wa a te di: “Gade byen, anverite, ✡ Est 5:14men wo etaj senkant koude nan wotè ki kanpe kote kay Haman an, ke li te fè pou Mardochée ki te pale byen pou wa a!”
Epi wa a te di: “Pann li sou li!”
10 ✡ Sòm 7:16Konsa, yo te pann Haman sou wo etaj ke li te prepare pou Mardochée a e kòlè a wa a te vin bese.

- Esther
- <
- 7
- >

✡7:2 Est 5:6

✡7:3 Est 5:8

✡7:4 Est 3:9

✡7:4 Est 3:13

✡7:6 Est 3:10

✡7:7 Est 1:12

✡7:8 Est 1:6

✡7:9 Est 5:14

✡7:10 Sòm 7:16

© 2017-2023 Ron Smith