- Esdras
- <
- 3
- >

3
1 Alò, lè ✡ Né 7:73 setyèm mwa a te fin rive e fis Israël yo te nan vil yo, pèp la, kon yon sèl moun, te reyini ansanm Jérusalem. 2 Konsa, ✡ Né 12:1-8 Josué, fis a Jotsadak la avèk frè li yo, prèt yo e Zorobabel, fis a Schealthiel la avèk frè li yo, te leve e te bati lotèl Bondye Israël la pou ofri ofrann brile sou li, kon sa ekri nan lalwa Moïse la, nonm Bondye a. 3 Pou sa, yo te mete lotèl la sou fondasyon li, malgre ✡ Esd 4:4 yo te krent anpil akoz pèp a nasyon yo, epi yo te ofri ofrann brile yo sou li a SENYÈ a, ofrann brile nan maten ak nan aswè. 4 Yo te selebre Fèt Tonèl yo kon sa ekri a, e te fè fòs kantite ofrann brile ki te etabli chak jou yo, selon obligasyon chak jou ke òdonans lan egzije yo; 5 epi apre, te genyen ✡ Egz 29:38 yon ofrann brile san rete. Anplis, pou nouvèl lin e pou tout fèt SENYÈ a ki te òdone e konsakre yo, e soti nan tout moun ki te ofri yon ofrann bòn volonte a SENYÈ a. 6 Soti nan premye jou nan setyèm mwa a, yo te kòmanse ofri ofrann brile a SENYÈ a, men fondasyon tanp lan potko poze. 7 Yo te vèse bay lajan a mason yo avèk chapant yo avèk manje, bagay pou bwè, lwil pou Sidonyen avèk Tiryen yo ✡ II Kwo 2:16 pou pote bwa sèd sòti Liban pou rive nan lanmè ✡ Trav 9:36Japho a, selon pèmisyon ke yo te resevwa soti nan Cyrus, wa Perse la.
8 Alò, nan dezyèm ane a, depi yo te rive lakay Bondye Jérusalem nan dezyèm mwa a, Zorobabel, fis a Schealthiel la avèk Josué, fis a Jotsadak la avèk tout lòt frè pa yo, prèt yo avèk Levit yo e tout moun ki te vini soti an kaptivite pou rive Jérusalem, te kòmanse èv la e te ✡ I Kwo 23:4-24 apwente Levit yo ak laj a ventan oswa plis pou sipèvize travay lakay SENYÈ a. 9 Konsa, ✡ Esd 2:40 Josué avèk fis li yo ak frè li yo te kanpe ansanm avèk Kadmiel ak fis pa li yo, fis a Juda yo, fis a Hénadad yo avèk fis pa yo ak frè yo, Levit yo, pou sipèvize ouvriye nan tanp Bondye a.
10 Alò, lè ouvriye yo te ✡ Za 4:6-10 fin poze fondasyon tanp SENYÈ a, prèt yo te kanpe ak vètman pa yo avèk twonpèt yo, e Levit yo, fis a Asaph yo, avèk senbal yo, pou louwe SENYÈ a selon enstriksyon a Wa David de Israël la. 11 Yo te chante, te fè lwanj e te bay remèsiman a SENYÈ a. Yo te di: ✡ Sòm 100:5 “Li bon, Paske lanmou dous Li sou Israël jis pou tout tan.” Epi tout pèp la te leve yon gran kri anlè lè yo te louwe SENYÈ a, akoz fondasyon lakay SENYÈ a te fin poze.
12 Men anpil nan prèt yo avèk Levit yo avèk chèf lakay zansèt yo, ✡ Ag 2:3 ansyen granmoun ki te konn wè premye tanp lan, te kriye avèk yon gran vwa lè fondasyon a kay sila a te poze devan zye yo. Anpil nan yo te rele fò avèk jwa, 13 jiskaske pèp la pa t kab distenge antre son lajwa ak son kriye a pèp la, paske pèp la te rele ak gran vwa e son lan te koute soti byen lwen.

- Esdras
- <
- 3
- >

✡3:1 Né 7:73

✡3:2 Né 12:1-8

✡3:3 Esd 4:4

✡3:5 Egz 29:38

✡3:7 II Kwo 2:16

✡3:7 Trav 9:36

✡3:8 I Kwo 23:4-24

✡3:9 Esd 2:40

✡3:10 Za 4:6-10

✡3:11 Sòm 100:5

✡3:12 Ag 2:3

© 2017-2023 Ron Smith