- Revelasyon
- <
- 2
- >

2
1 “A zanj nan legliz ✡ Rev 1:11 Éphèse la, ekri: Sila ki kenbe sèt zetwal yo nan men dwat Li a, Sila ki mache pami sèt chandelye fèt an lò yo, di sa a:
2 “Mwen konnen zèv nou yo, travay di nou an, ak pèseverans nou, ke nou pa kapab tolere moun mechan, e nou te pase an eprèv sa yo ki rele tèt yo apòt, lè l pa t vrè, epi te twouve yo fo. ✡ I Jn 4:1 3 Nou gen pèseverans ak andirans ✡ Jn 15:21 pou koz a non Mwen, e nou pa t bouke.
4 “Men Mwen gen sa kont nou, ke nou ✡ Jr 2:2 kite premye lanmou nou an. 5 Alò, sonje kote nou te tonbe a, epi ✡ Rev 2:16-22 repanti e ✡ Eb 10:32 fè zèv ke nou te fè avan yo; sinon Mwen ap vini kote nou pou retire chandelye nou an nan plas li, amwenske nou repanti. 6 Poutan nou genyen sa a, ke nou rayi zèv ✡ Rev 2:15 Nikolayityen yo, ke Mwen menm, Mwen rayi tou.
7 “Sila ki gen yon zòrèy la, kite li tande sa Lespri a di a legliz yo. A sila ki venkè a, Mwen va kite l manje nan ✡ Jen 2:9 pyebwa lavi a ki nan Paradi Bondye a.
8 “A zanj legliz Smyrne lan, ekri: ✡ És 44:6 Premye ak dènye a, ki te mouri an, e ki te retounen a lavi a, di sa a: 9 Mwen konnen ✡ Rev 1:9 tribilasyon ak povrete nou (men nou rich); epi blasfèm pa sila ki di yo se Jwif men ki pa sa yo, men ki se yon sinagòg pou Satan.
10 “Pa pè pou sa nou prèt pou soufri yo. Veye, dyab la prèt pou voye kèk nan nou nan prizon, pou nou kab pase a leprèv, e nou va gen tribilasyon pandan di jou. ✡ Rev 2:13 Rete fidèl jiska lanmò, e mwen va bannou kouwòn lavi a.
11 “Sila ki gen yon zòrèy la, kite l tande sa Lespri a di a legliz yo. Sila ki venkè a, p ap soufri donmaj pa ✡ Rev 20:6,14 dezyèm lanmò a.
12 “A zanj legliz nan Pergame nan, ekri: Sila a ki gen ✡ Rev 1:16 nepe file de bò a, di sa a:
13 Mwen konnen kote nou rete, kote twòn a Satan an ye. Nou kenbe fèm nan Non Mwen, e nou pa t nye lafwa nan Mwen an, menm nan jou Antipas yo, ✡ Trav 22:20 temwen Mwen an, fidèl Mwen an, ki te touye pami nou, kote Satan rete a.
14 “Men Mwen gen kèk bagay kont nou; paske nou gen la kèk moun ki kenbe nan ansèyman Balaam, ki te ansenye Balak pou mete yon wòch chite devan fis Israël yo, ✡ Nonb 25:1 pou manje bagay ki te sakrifye a zidòl e komèt zak imoral. 15 Konsa tou, nou gen kèk moun ki, nan menm jan an, k ap kenbe sou ansèyman ✡ Rev 2:6 Nikolayityen yo.
16 “Konsa, ✡ Rev 2:5 repanti; sinon, Mwen va vini kote nou vit, e Mwen va fè lagè kont yo avèk ✡ Rev 1:16 nepe a bouch Mwen an.
17 “Sila ki gen yon zòrèy la, kite l tande sa Lespri a di a legliz yo. A sila ki venkè a, a li menm, Mwen va bay kèk nan lamàn kache a, e Mwen va ba li yon wòch blan avèk yon non tounèf ki ekri sou wòch la ✡ Rev 19:12 ke pèsòn p ap konnen, sinon sila ki resevwa l la.
18 “A zanj a legliz nan Thyatire a, ekri: Fis Bondye a, ✡ Rev 1:14 ki gen zye tankou yon flanm dife a e pye tankou bwonz poli a, di sa a: 19 ✡ Rev 2:2 Mwen konnen zèv nou yo, lanmou nou, lafwa, sèvis, ak pèseverans, e ke zèv nou dènye tan sa yo pi gran pase avan yo.
20 “Men Mwen gen sa kont nou, ke nou tolere fanm ✡ I Wa 16:31 Jézabel la, ki rele tèt li pwofetès, e ki ansenye pou fè egare sèvitè Mwen yo, pou yo kab komèt vye zak imoral e manje bagay sakrifye a zidòl. 21 ✡ II Pi 3:9 Mwen te ba li tan pou repanti, e li ✡ Wo 2:5 pa vle repanti de imoralite li yo.
22 “Gade byen, Mwen va jete li sou yon kabann plen maladi, e sila ki ✡ Rev 17:2 fè adiltè yo avèk li nan gran tribilasyon an, amwenske yo repanti de zèv li yo. 23 Konsa, Mwen va touye pitit li yo avèk gwo maladi lapès, e tout legliz yo va konnen ke Mwen menm se Sila ki ✡ Sòm 7:9 sonde panse ak kè yo. Mwen va bay nou chak selon zèv nou.
24 “Men Mwen di nou, rès moun ki nan Thyatire yo, ki pa kenbe a doktrin sila a, ki pa t konnen ✡ Kol 2:10 bagay pwofon a Satan yo, jan yo rele yo a, Mwen ✡ Trav 15:28 pa mete lòt fado sou nou. 25 Sepandan ✡ Rev 3:11 kenbe fèm a sa nou genyen an jiskaske M vini.
26 “Sila ki venkè a, e sila ki kenbe zèv Mwen yo jiska lafen an, ✡ Sòm 2:8 a li menm Mwen va bay otorite sou nasyon yo. 27 Li va gouvène yo avèk yon baton fè, ✡ És 30:14 tankou veso ajil ki vin kraze an mòso, jan Mwen menm te resevwa otorite soti nan Papa M nan; 28 epi Mwen va ba li ✡ I Jn 3:2 zetwal maten an.
29 ✡ Rev 2:7“Sila ki gen yon zòrèy la, kite l tande sa Lespri a di a legliz yo”.

- Revelasyon
- <
- 2
- >

✡2:1 Rev 1:11

✡2:2 I Jn 4:1

✡2:3 Jn 15:21

✡2:4 Jr 2:2

✡2:5 Rev 2:16-22

✡2:5 Eb 10:32

✡2:6 Rev 2:15

✡2:7 Jen 2:9

✡2:8 És 44:6

✡2:9 Rev 1:9

✡2:10 Rev 2:13

✡2:11 Rev 20:6,14

✡2:12 Rev 1:16

✡2:13 Trav 22:20

✡2:14 Nonb 25:1

✡2:15 Rev 2:6

✡2:16 Rev 2:5

✡2:16 Rev 1:16

✡2:17 Rev 19:12

✡2:18 Rev 1:14

✡2:19 Rev 2:2

✡2:20 I Wa 16:31

✡2:21 II Pi 3:9

✡2:21 Wo 2:5

✡2:22 Rev 17:2

✡2:23 Sòm 7:9

✡2:24 Kol 2:10

✡2:24 Trav 15:28

✡2:25 Rev 3:11

✡2:26 Sòm 2:8

✡2:27 És 30:14

✡2:28 I Jn 3:2

✡2:29 Rev 2:7

© 2017-2023 Ron Smith