- Jij Yo
- <
- 1
- >

JIJ YO
1
1 Alò, li vin rive apre lanmò Josué ke fis Israël yo fè yon demann SENYÈ a. Yo te di: “Kilès ki va premye pou vin monte pou nou ✡ Jij 1:27kont Kananeyen yo pou goumen kont yo?”
2 SENYÈ a te reponn: ✡ Jen 48:8“Juda va monte. Veye byen, Mwen te mete peyi a nan men l.” 3 Konsa, Juda te di a Siméon, frè li: “Vini avè m nan teren ki te vin tonbe pou mwen an, pou nou kapab goumen kont Kananeyen yo. Epi lè nou retounen, mwen va ale avè w nan teren pa w la.” Konsa Siméon te ale avèk li.
4 Juda te monte e ✡ Sòm 44:2SENYÈ a te livre Kananeyen yo avèk Ferezyen yo nan men yo. Yo te bat di-mil lòm Bézek. 5 Yo te rankontre Adoni Bézek nan Bézek. Yo te goumen kont li, e yo te bat Kananeyen yo avèk Ferezyen yo. 6 Men Adoni Bézek te sove ale. Yo te kouri dèyè li pou te kenbe li e yo te koupe pous li avèk gwo zòtèy li. 7 Adoni Bézek te di: “Swasann-dis wa avèk pous avèk gwo zòtèy koupe te konn ranmase manje anba tab mwen. ✡ Lev 24:19Jan ke m te konn fè a, konsa Bondye te rekonpanse mwen.” Konsa, yo te mennen li Jérusalem e la, li te mouri. 8 Alò, fis Juda yo te goumen kont ✡ Jos 15:63 Jérusalem. Yo te kaptire li. Yo te frape li avèk lam nepe e yo te mete dife nan vil la.
9 Apre, fis a Juda yo te desann pou goumen kont Kananeyen ki te rete nan peyi ti kolin yo ak nan Negev la ak nan ba plèn nan. 10 ✡ Jos 15:13-19 Konsa, Juda te ale kont Kananeyen ki te rete Hébron yo (alò, non Hébron avan an se te Kirjath-Arba.) Yo te frape Schéschaï avèk Ahiman ak Talmaï.
11 ✡ Jos 15:15 Soti la, li te ale kont sila ki te rete Debir yo. (Alò, non Debir se te Kirjath-Sépher) 12 Epi Caleb te di: “Sila ki atake Kirjath-Sépher e ki kaptire li a; a li menm, mwen va bay fi mwen an, Acsa kòm madanm li.” 13 ✡ Jij 3:9 Othniel, fis a Kenaz la, pi jèn frè a Caleb la te kaptire li. Konsa, li te ba li fi li a kòm madanm.
14 Epi ✡ Jos 15:18 li te vin rive ke lè Acsa te vin kote li, ke li te konvenk li mande papa li yon chan. Li te desann bourik li, e Caleb te di: “Kisa ou vle?”
15 Li te di li: “Beni mwen. Akoz ou te ban mwen peyi nan Negev la, ban m sous dlo yo tou.” Konsa, Caleb te ba li sous piwo avèk sous piba yo.
16 Desandan ✡ Nonb 10:29-32 Kenyen yo, bòpè Moïse la, te monte soti nan vil pal yo avèk fis Juda yo. Yo soti nan dezè a Juda ki vè sid Arad la, epi yo te monte pou rete avèk pèp sila yo. 17 Konsa, Juda te ale avèk Siméon, frè li a, e yo te frape Kananeyen ki te rete Tsephath yo. Yo te detwi li nèt. Konsa, non a vil la te rele ✡ Nonb 21:3 Horma. 18 Anplis, Juda te pran ✡ Jos 11:22Gaza avèk teritwa ki te pou li a, ak Askalon avèk teritwa pa li a, ak Ékron avèk teritwa pa li a. 19 Alò SENYÈ a te avèk Juda, e te chase met dèyo tout sa yo ki te viv nan peyi ti kolin yo. Men yo pa t ka chase mete deyò pèp ki te rete nan vale yo, akoz yo te gen ✡ Jos 11:22cha yo ki te fèt an fè. 20 Alò, yo te bay Hébron a Caleb, ✡ Jos 14:9jan Moïse te pwomèt yo a; epi li te chase fè sòti twa fis Anak yo. 21 Men fis a Benjamin yo pa t chase mete ✡ I Kwo 11:4 Jebizyen ki te rete nan Jérusalem yo deyò. Pou sa, Jebizyen yo te rete pami fis Benjamin yo jis rive jodi a.
22 Menm jan an, lakay Joseph te monte kont Béthel e SENYÈ a te avèk yo. 23 Lakay Joseph te fè espyonaj Béthel. ✡ Jen 28:19 Alò, vil sa, avan lè te rele Luz. 24 Espyon yo te wè yon nonm ki t ap sòti nan vil la. Yo te di li: “Souple, montre nou kote pou nou antre nan vil la, e ✡ Jos 2:12 nou va fè ou gras.” 25 Konsa, li te montre yo antre vil la e yo te frape vil la avèk lam nepe. ✡ Jos 6:25 Men yo te kite mesye sa a, ak tout fanmi li an libète. 26 Mesye sila a te antre nan peyi Etyen yo. Li te bati yon vil e te ba li non Luz, epi se konsa li rele jis rive jodi a.
27 ✡ Jos 17:12Men Manassé pa t pran posesyon Beth-Schean avèk bouk pa li yo, ni Thannac avèk bouk pa li yo, ni pèp ki te rete Dor yo avèk bouk pa li yo, ni pèp ki te rete Jibleam yo avèk bouk pa li yo, ni moun ki te rete Meguiddo avèk bouk pa li yo. Konsa, ✡ Jij 1:1Kananeyen yo te kontinye viv nan peyi sa a. 28 Li te vin rive ke lè Israël te vin fò, ke yo te fòse Kananeyen yo fè travo fòse, men yo pa t chase yo fè yo sòti nèt.
29 ✡ Jos 16:10 Éphraïm pa t chase fè sòti Kananeyen ki t ap viv Guézer yo, men Kananeyen yo te viv Guézer pami yo. 30 Zabulon pa t chase fè sòti pèp ki te rete Kitron yo, ni pèp ki te rete Nahalol yo. Konsa, Kananeyen yo te rete pami yo e te vin sijè a travo fòse. 31 Aser pa t chase mete deyò pèp a Acco yo, ni pèp a Sidon yo, ni sila a Achlal yo, ni a Heba, ni a Aczib, ni a Rehob yo. 32 Konsa, Aserit yo te rete pami Kananeyen yo, pèp peyi a. Paske, yo pa t chase mete yo deyò. 33 Nephtali pa t chase mete deyò pèp a Beth-Schémesch yo, ni pèp a Beth-anath yo. Men yo te viv pami Kananeyen yo, pèp peyi a, epi pèp peyi Beth-Schémesch avèk Beth-Anath yo te vin fè travo fòse pou yo. 34 Konsa, Amoreyen yo te pouse fis a Dan yo antre nan peyi ti kolin yo, epi te anpeche yo antre nan vale a. 35 Malgre sa, Amoreyen yo te pèsiste rete nan Mòn Hérès, nan Ajalon ak nan Schaalbim. Men lè pouvwa kay Joseph la te vin fò, yo te oblije fè travo fòse. 36 Lizyè a Amoreyen yo te kouri soti nan monte Akrabim nan, soti Séla pou monte piwo.

- Jij Yo
- <
- 1
- >

✡1:1 Jij 1:27

✡1:2 Jen 48:8

✡1:4 Sòm 44:2

✡1:7 Lev 24:19

✡1:8 Jos 15:63

✡1:10 Jos 15:13-19

✡1:11 Jos 15:15

✡1:13 Jij 3:9

✡1:14 Jos 15:18

✡1:16 Nonb 10:29-32

✡1:17 Nonb 21:3

✡1:18 Jos 11:22

✡1:19 Jos 11:22

✡1:20 Jos 14:9

✡1:21 I Kwo 11:4

✡1:23 Jen 28:19

✡1:24 Jos 2:12

✡1:25 Jos 6:25

✡1:27 Jos 17:12

✡1:27 Jij 1:1

✡1:29 Jos 16:10

© 2017-2023 Ron Smith