- Jérémie
- <
- 34
- >

34
1 Pawòl ki te vini a Jérémie soti nan SENYÈ a, lè Nebucadnetsar, wa Babylone nan, ak tout lame li a, ak ✡ Jr 1:15tout wayòm latè ki te anba pouvwa l yo ak tout pèp yo, t ap goumen kont Jérusalem e kont tout vil li yo, ki te di: 2 Konsa pale SENYÈ Bondye Israël la: “Ale pale a Sédécias, wa Juda a, epi di li: ‘Konsa pale SENYÈ a: “Gade byen, ✡ Jr 21:10Mwen ap bay vil sa a pou antre nan men a wa Babylone nan, e li va brile li ak dife. 3 ✡ II Wa 25:4-5Ou p ap chape nan men l, paske anverite, ou va kapte e va livre nan men l. Konsa, zye ou va wè wa Babylone nan. Li va pale avèk ou fasafas. Se nan Babylone ou prale.” ’ ”
4 “Sepandan, tande pawòl SENYÈ a, O Sédécias, wa Juda a. Konsa pale SENYÈ a konsènan ou menm, ‘Ou p ap mouri pa nepe. 5 Ou va mouri anpè. Tankou epis yo te brile pou antèman papa zansèt ou yo, ansyen wa ki te avan ou yo, se konsa yo va brile epis pou ou. ✡ Jr 22:18Yo va fè kri dèy pou ou: “Anmwey mèt nou an”, paske se Mwen ki bay mo sa a’ deklare SENYÈ a.”
6 Epi Jérémie te pale ✡ I Sam 3:18tout pawòl sila yo a Sédécias, wa Juda nan Jérusalem 7 lè lame a wa Babylone nan te goumen kont Jérusalem e kont tout rès vil Juda yo; konsi, Lakis ak Azéka, paske se sèl yo ki te rete kon ✡ I Sam 3:18vil fòtifye pami vil a Juda yo.
8 Pawòl ki te vini a Jérémie soti nan SENYÈ a apre Wa Sédécias te fin ✡ II Wa 11:17fè yon antant ak tout moun ki te Jérusalem yo pou libere yo: 9 pou chak moun ta bay libète a sèvitè li e chak moun a sèvant li, yon gason Ebre oswa yon fanm Ebre; ✡ Lev 25:39pou pèsòn pa ta kenbe yo, yon Jwif frè parèy yo, nan esklavaj. 10 Epi tout ✡ Jr 26:10-16ofisye yo ak tout pèp la te obeyi a sila ki te antre nan akò a, ke chan moun ta libere sèvitè ak sèvant li yo, pou okenn moun pa ta kenbe yo an esklavaj. Yo te obeyi e te bay yo libète. 11 Men apre yo te fin vire, yo te reprann sèvitè ak sèvant ke yo te bay libète yo, e te fè yo soumèt ankò nan wòl sèvitè ak sèvant yo.
12 Alò, pawòl SENYÈ a te vini a Jérémie soti nan SENYÈ a. Li te di: 13 Konsa pale SENYÈ Bondye Israël la: Mwen te ✡ Egz 24:3-8fè yon akò ak papa zansèt nou yo nan jou ke M te mennen yo sòti nan peyi Égypte la, soti nan kay esklavaj la. Mwen te di: 14 ✡ Egz 21:2Nan fen sèt ane yo, nou chak va libere frè Ebre ki te vann a li menm nan, e ki te sèvi nou pandan sis ane yo. Yo va voye li lib de nou menm. Men papa zansèt nou yo pa t obeyi Mwen, ni pa t panche zòrèy yo kote Mwen. 15 Malgre sa, nan tan sa a, nou te vire fè sa ki dwat nan zye M, chak moun te pwoklame libète a vwazen li e nou te fè yon akò avèk Mwen nan kay ki rele pa non Mwen an. 16 Men koulye a, nou te vire ✡ Egz 20:7derespekte non Mwen, chak moun te reprann sèvitè ak sèvant ke nou te libere selon dezi yo, e nou te fè yo vin soumèt pou devni ankò sèvitè ak sèvant nou.
17 Akoz sa, pale SENYÈ a: “Nou pa t obeyi Mwen nan pwoklame libète chak mesye a frè li, e chak mesye a vwazen li, gade byen, Mwen ap pwoklame libète pou nou,” deklare SENYÈ a: “pou nepe a, pou envazyon ensèk ak maladi, pou gwo grangou. Konsa, Mwen va fè nou vin yon ✡ Det 28:25objè lèd e degoutan pou tout wayòm yo sou latè yo. 18 Mwen va bay mesye ki te transgrese akò Mwen yo, ki pa t akonpli pawòl a akò ke yo te fè devan M, lè yo te ✡ Jen 15:10koupe jenn bèf lan an de mòso pou te pase nan mitan de pati li yo— 19 Ofisyèl a Juda yo, ak ofisyèl a Jérusalem yo, ofisye tribinal la e prèt ak tout pèp peyi ki te pase antre de pati jenn bèf la— 20 Mwen va livre yo nan men a lènmi yo, e nan men a sila k ap chache pran lavi yo. Epi kadav yo va sèvi kon manje pou zwazo syèl yo, ak bèt sovaj latè yo.
21 “Sédécias, wa Juda a, ak ofisye pa l yo, Mwen va livre yo nan men lènmi pa yo, nan men a sila k ap chache lavi yo ak nan men a lame Babylone ✡ Jr 37:5-11ki te ale kite nou an. 22 Gade byen, Mwen va pase lòd”, deklare SENYÈ a: “Epi Mwen va mennen yo retounen nan vil sa a. Konsa, yo va goumen kont li, pran li e brile li ak dife, epi Mwen va fè lavil Juda yo vin yon ✡ Jr 4:7kote dezète san moun ki rete ladan yo.”

- Jérémie
- <
- 34
- >

✡34:1 Jr 1:15

✡34:2 Jr 21:10

✡34:3 II Wa 25:4-5

✡34:5 Jr 22:18

✡34:6 I Sam 3:18

✡34:7 I Sam 3:18

✡34:8 II Wa 11:17

✡34:9 Lev 25:39

✡34:10 Jr 26:10-16

✡34:13 Egz 24:3-8

✡34:14 Egz 21:2

✡34:16 Egz 20:7

✡34:17 Det 28:25

✡34:18 Jen 15:10

✡34:21 Jr 37:5-11

✡34:22 Jr 4:7

© 2017-2023 Ron Smith