- Filipyen Yo
- <
- 2
- >

2
1 Konsa, si gen ankourajman nan Kris, si gen konsolasyon nan lanmou, si gen ✡ II Kor 13:14amitye nan Lespri a, si gen afeksyon ak konpasyon, 2 ✡ Jn 3:29fè lajwa mwen vin konplè. Rete nan menm panse a, kenbe menm lanmou an, ak menm linite nan lespri a, byen deside sou yon sèl bi. 3 Pa fè anyen nan egoyis oubyen ak vye dezi vanite, men avèk refleksyon ki enb ✡ Wo 12:10gade youn lòt kòm pi enpòtan ke nou menm. 4 Pa sèlman chèche pwòp enterè pèsonèl pa nou, men osi enterè a lòt yo.
5 ✡ Mat 11:29Se pou nou genyen santiman sila nan nou menm ki te osi nan Kris Jésus a 6 ki, malgre Li te egziste nan fòm Bondye ✡ Jn 5:18pa t gade egalite li avèk Bondye yon choz pou L ta kenbe di, 7 men te ✡ II Kor 8:9vide tèt li, e te pran fòm a yon sèvitè-atache nèt, e te ✡ Eb 2:17vin fèt nan imaj a lòm. 8 Kòmsi aparans Li te tankou yon moun, Li te bese tèt Li e te vin ✡ Mat 26:39obeyisan jiska lanmò, menm lanmò sou yon kwa. 9 Akòz tout sa, Bondye te ✡ Mat 28:18egzalte Li byen wo, e te bay Li ✡ Ef 1:21non ki pi wo pase tout non yo, 10 pouke nan non a Jésus a ✡ És 45:23tout jenou va bese, sila ki nan syèl, sou latè, ak anba tè yo 11 epi tout lang konfese ke Jésus Kri se ✡ Jn 13:13Senyè a pou laglwa Bondye Papa a.
12 Konsa, byeneme mwen yo, menm jan ke nou te toujou obeyi, pa sèlman nan prezans mwen, menm koulye a plis toujou nan absans mwen ✡ Eb 5:9fè travay sali nou an avèk ✡ II Kor 7:15lakrent ak tranbleman. 13 Paske se ✡ Wo 12:3Bondye k ap travay nan nou, pou fòme volonte ak zèv nou yo, selon bon plezi Li.
14 Fè tout bagay san ✡ I Kor 10:10plenyen ni diskite. 15 Konsa nou va ✡ Luc 1:6san fot e inosan, pitit a Bondye ki san repwòch nan mitan a yon ✡ Det 32:5jenerasyon kwochi e pèvèti. Pami yo, nou vin parèt kòm limyè nan mond lan, 16 k ap kenbe fèm a pawòl lavi a, pou nan jou a Kris la, mwen kapab gen rezon pou bay glwa, akoz ke m pa t ✡ Gal 2:2kouri anven, ni ✡ És 49:4travay anven. 17 Men menm si mwen vin vide nèt tankou yon ✡ II Tim 4:6bwason k ap ofri kòm ✡ Nonb 28:6,7sakrifis ak sèvis lafwa nou, mwen rejwi e mwen pataje lajwa m avèk nou tout.
18 Nou menm tou, mwen egzòte nou, rejwi menm jan an, e pataje lajwa nou avè m.
19 Men mwen espere nan Senyè a Jésus pou ✡ Fil 2:23voye Timothée kote nou byen vit, pou m kapab ankouraje tou lè m aprann de kijan nou ye. 20 Paske m pa gen okenn lòt moun ak ✡ I Kor 16:10yon kè parèy a li menm, ki va vrèman konsène pou byen nou. 21 Paske yo tout ✡ I Kor 10:24chache pwòp enterè pa yo, e pa sila a Kris Jésus a. 22 Men nou konnen ✡ Wo 5:4prèv valè li, ke li te sèvi avè m pou avansman levanjil la, kòm yon pitit k ap sèvi papa li. 23 ✡ Fil 2:19Konsa, mwen espere voye li kote nou imedyatman, depi mwen wè kijan tout bagay ale avèk mwen. 24 Men ✡ Fil 1:25mwen gen konfyans mwen nan Senyè a ke mwen menm osi va vini toutalè.
25 Men m te panse li te nesesè pou voye Épaphrodite, frè m nan, ✡ Wo 16:3,9,21ouvriye ak sòlda parèy mwen, e osi mesaje pa nou e sèvitè pou sa ke m bezwen. 26 Paske li te trè anvi wè nou tout, e te twouble akoz ke nou te tande ke li te malad. 27 Paske vrèman, li te malad jis nan pwen pou l mouri, men Bondye te fè l gras, e pa li menm sèlman, men osi mwen menm, pou mwen pa ta vin genyen tristès sou tristès. 28 Konsa, mwen te voye l avèk plis enpasyans toujou, pou lè nou wè l ankò, nou kapab rejwi, e mwen kapab enkyete mwens pou nou menm. 29 Konsa, resevwa li nan Senyè a avèk tout lajwa, e ✡ I Kor 16:18kenbe an wo estim moun tankou li, 30 paske li te prèske mouri pou zèv a Kris la, e te riske vi li pou ✡ I Kor 16:17konplete sa ki te manke nan sèvis nou pou mwen menm.

- Filipyen Yo
- <
- 2
- >

✡2:1 II Kor 13:14

✡2:2 Jn 3:29

✡2:3 Wo 12:10

✡2:5 Mat 11:29

✡2:6 Jn 5:18

✡2:7 II Kor 8:9

✡2:7 Eb 2:17

✡2:8 Mat 26:39

✡2:9 Mat 28:18

✡2:9 Ef 1:21

✡2:10 És 45:23

✡2:11 Jn 13:13

✡2:12 Eb 5:9

✡2:12 II Kor 7:15

✡2:13 Wo 12:3

✡2:14 I Kor 10:10

✡2:15 Luc 1:6

✡2:15 Det 32:5

✡2:16 Gal 2:2

✡2:16 És 49:4

✡2:17 II Tim 4:6

✡2:17 Nonb 28:6,7

✡2:19 Fil 2:23

✡2:20 I Kor 16:10

✡2:21 I Kor 10:24

✡2:22 Wo 5:4

✡2:23 Fil 2:19

✡2:24 Fil 1:25

✡2:25 Wo 16:3,9,21

✡2:29 I Kor 16:18

✡2:30 I Kor 16:17

© 2017-2023 Ron Smith