- Ebre Yo
- <
- 9
- >

9
1 Alò, menm premye akò a te gen ✡ Eb 9:10règleman pou adore Bondye ak sanktyè tèrès la. 2 Paske te gen ✡ Egz 25:8,9yon tabènak ki te fin prepare. Sa ki pa deyò a, nan li te gen chandelye a, tab la, ak pen sakre a. Yo rele l lye sen an.
3 Andedan ✡ Egz 26:31-33dezyèm vwal la, te gen yon tabènak ke yo te rele Sen de Sen yo. 4 Li gen yon ✡ Egz 30:1-5lotèl an lò pou lansan an, ak lach akò a ki kouvri nan tout kote avèk lò. Ladann te gen yon vaz an lò ki gen lamàn nan, ak baton Aaron an ki te boujonnen, ak tablèt akò yo. 5 Epi anwo li, se te cheriben laglwa a ki te fè lonbraj sou plas ekspiyasyon an. Men de bagay sa yo, nou pa kab pale an detay koulye a.✡ Egz 25:17,20
6 Alò, lè bagay sa yo fin byen prepare konsa, prèt yo ap ✡ Nonb 18:2-6toujou antre nan tabènak pa deyò a, pou fè adorasyon Bondye, 7 men nan dezyèm nan, se sèl wo prèt la ki antre ladann yon fwa pa ane. Men fòk li pote ✡ Lev 16:11,14san, ke li ofri pou tèt li a ak pou ✡ Nonb 15:25peche ke pèp la te fè nan inyorans yo.
8 Lespri Sen an ap fè nou konnen sa a; ✡ Jn 14:6ke chemen pou antre nan lye sen an poko fin revele, pandan tabènak deyò a toujou kanpe. 9 Tabènak sila a se yon imaj pou tan prezan sila a. Selon sa a ✡ Eb 5:1ni kado ni sakrifis k ap ofri yo pa kapab fè adoratè a vin pafè nan konsyans li, 10 paske yo lye sèlman ak ✡ Lev 11:2manje, bwason, ak plizyè bagay pou lave, règleman kò ki enpoze jis pou ✡ Eb 7:12lè tout bagay vin nèf.
11 Men lè Kris te parèt tankou ✡ Eb 2:17wo prèt a bon bagay ki t ap vini yo, li te antre nan tabènak pi gran e pi pafè a, ki pa fèt avèk men; sa vle di, ki pa t sòti nan kreyasyon sila a. 12 Li pa te depann sou san kabrit ak jenn ti bèf, men ✡ Eb 9:14nan pwòp san pa Li. Konsa, Li te antre nan lye sen an yon fwa pou tout, akoz Li te resevwa yon redanmsyon etènèl.
13 Paske si ✡ Lev 16:15san a kabrit, ak towo, ak pousyè sann a yon gazèl voye sou sila ki te konwonpi yo, te sanktifye yo pou netwaye chè a, 14 konbyen anplis ke ✡ Eb 9:12san a Kris la, ki atravè Lespri etènèl la, ki te ofri pwòp tèt Li san tach a Bondye, va netwaye konsyans nou de zèv lanmò yo, pou sèvi Bondye vivan an?
15 Pou rezon sila a, Li se ✡ I Tim 2:5medyatè a yon akò tounèf. Pouke, depi yon mò gen tan fèt pou redanmsyon transgresyon ki te komèt anba premye akò a, sila yo ki te rele a, kapab resevwa pwomès a eritaj etènèl la.
16 Paske kote denyè testaman akò mò a ye, fòk gen lanmò a sila ki te fè l la. 17 Paske yon denyè testaman akò mò valab sèlman lè moun mouri, paske li pa janm an fòs pandan sila ki te fè l la toujou vivan.
18 Konsa, menm premye akò a pa t inogire san san. 19 Paske lè tout kòmandman yo te fin pale pa Moïse a tout pèp la selon Lalwa ✡ Egz 24:6li te pran san a towo ak kabrit ✡ Lev 14:4-7avèk dlo, lenn wouj ak izòp, e te aspèje yo ni sou liv la, ak tout pèp la. 20 E konsa li te di: ✡ Egz 24:8“Sa se san akò ke Bondye te kòmande nou an.”
21 Menm jan an, li te ✡ Egz 24:6flite tabènak la ak tout veso pou sèvis yo avèk san an. 22 Epi selon Lalwa, se ✡ Lev 5:11prèske tout bagay ki netwaye avèk san, e san vèsman san, nanpwen padon.
23 Konsa, li te nesesè pou kopi ✡ Eb 8:5a bagay ki nan syèl yo ta vin netwaye avèk san sila a, men bagay selès yo, yo menm, avèk yon pi bon sakrifis ke sa yo.
24 Paske Kris ✡ Eb 4:14pa t antre nan yon lye sen ki te fèt avèk men, yon kopi senp de sa ki vrè a, men nan syèl la li menm; konsa, pou l parèt nan prezans a Bondye pou nou. 25 Ni se pa t pou Li ta kab ofri tèt Li souvan, kòm ✡ Eb 9:7wo prèt ki antre nan lye sen an ane aprè ane avèk san ki pa pou li a. 26 Otreman, Li t ap bezwen soufri souvan depi fondasyon mond lan; men koulye a ✡ Eb 7:27pou yon sèl fwa nan fen tan yo, Li te vin parèt pou aboli peche yo pa sakrifis a Li menm nan.
27 Epi konsa, jan ✡ Jen 3:19sa apwente pou moun mouri yon sèl fwa a, e apre sa ✡ II Kor 5:10jijman an vini an, 28 konsa Kris tou, ki te ofri yon sèl fwa pou ✡ És 53:12pote peche a anpil moun nan, va vin parèt yon dezyèm fwa pou pote sali, san referans a peche, pou sila k ap vrèman tann Li yo.

- Ebre Yo
- <
- 9
- >

✡9:1 Eb 9:10

✡9:2 Egz 25:8,9

✡9:3 Egz 26:31-33

✡9:4 Egz 30:1-5

✡9:5 Egz 25:17,20

✡9:6 Nonb 18:2-6

✡9:7 Lev 16:11,14

✡9:7 Nonb 15:25

✡9:8 Jn 14:6

✡9:9 Eb 5:1

✡9:10 Lev 11:2

✡9:10 Eb 7:12

✡9:11 Eb 2:17

✡9:12 Eb 9:14

✡9:13 Lev 16:15

✡9:14 Eb 9:12

✡9:15 I Tim 2:5

✡9:19 Egz 24:6

✡9:19 Lev 14:4-7

✡9:20 Egz 24:8

✡9:21 Egz 24:6

✡9:22 Lev 5:11

✡9:23 Eb 8:5

✡9:24 Eb 4:14

✡9:25 Eb 9:7

✡9:26 Eb 7:27

✡9:27 Jen 3:19

✡9:27 II Kor 5:10

✡9:28 És 53:12

© 2017-2023 Ron Smith