- Marc
- <
- 13
- >

13
1 ✡ Mat 24:2Pandan Li t ap sòti nan tanp lan, youn nan disip Li yo te di Li: “Mèt, gade! A la bèl wòch, e a la bèl konstriksyon!”
2 Jésus te di li: “Ou wè gwo konstriksyon sa yo? ✡ Luc 19:44 Pa menm yon wòch va rete sou yon lòt ki p ap dekonble.”
3 Pandan Li te chita sou ✡ Mat 21:1Mòn Oliv la, anfas tanp lan, Pierre avèk Jacques e Jean ak André t ap kesyone L an prive. 4 “Di nou kilè bagay sa yo ap rive, e kisa k ap yon sign pou lè tout bagay sa yo va akonpli.”
5 Epi Jésus te kòmanse di yo: “Veye ke pèsòn pa mete nou nan erè. 6 Anpil va vini nan non Mwen, e y ap di: ✡ Jn 8:24‘Mwen se Li menm!’ Y ap mennen nou nan anpil erè. 7 Lè nou tande afè lagè ak bwi lagè, pa enkyete nou. Fòk sa fèt, men se pa lafen. 8 Paske nasyon va leve kont nasyon, e wayòm kont wayòm. Va gen tranbleman de tè nan plizyè andwa. Va gen famin ak twoub. Bagay sa yo se kòmansman a doulè nesans lan.
9 “Men veye nou; paske y ap ✡ Mat 10:17 livre nou devan tribinal yo, e nou va resevwa kout fwèt nan sinagòg yo, e nou va kanpe devan gouvènè avèk wa yo pou koz a non Mwen, kon yon temwayaj a yo menm. 10 Men premyèman, fòk ✡ Mat 24:14 bòn nouvèl la preche a tout nasyon yo. 11 ✡ Mat 10:19-22“Lè yo arete nou, e livre nou, pa enkyete nou an avans pou sa ke nou va di, men di nenpòt sa ke nou resevwa nan lè sa a. Paske se pa nou k ap pale, men Lespri Sen an.
12 “Konsa, frè va livre frè a lanmò, e yon papa, pitit li. Pitit yo va leve kont paran yo, e fè mete yo a lanmò. 13 ✡ Mat 10:22 Nou va rayi pa tout moun akoz non Mwen, men sila a ki pèsevere jiska lafen an, va sove.
14 “Men ✡ Mat 24:15 lè nou wè Abominasyon Dezolasyon an, sila ke Daniel te pale a, k ap kanpe kote li pa ta dwe ye,” (ke sila k ap li sa a konprann), “alò, kite sila ki nan Juda yo kouri ale nan mòn yo. 15 ✡ Luc 17:31 Epi kite sila ki sou do kay yo pa desann antre ladann pou pran anyen nan kay la. 16 Epi kite sila ki nan chan an pa retounen pran vètman li. 17 Men malè a sila avèk pitit nan vant yo, ak sila ki nouris nan jou sa yo.
18 “Men priye ke sa pa rive nan sezon fwedi. 19 Paske jou sa yo va yon tribilasyon ki pa janm konn fèt ✡ Dan 12:1 depi kòmansman kreyasyon an ke Bondye te fè, jouk rive koulye a e ki p ap janm fèt ankò.
20 “Anmwens ke Bondye te fè jou sa yo pi kout, nanpwen lavi ki t ap sove. Men pou koz a eli ke Li te chwazi yo, Li te fè jou yo vin pi kout. 21 E alò, si nenpòt moun ta di nou: “Men Kris la isit la”, oubyen: “Gade, Li la”; pa kwè li. 22 Paske fo Kris yo ak fo pwofèt yo va parèt, e va montre nou ✡ Mat 24:24 sign ak mèvèy jis, si te posib, pou sedwi menm eli yo. 23 Men fè atansyon, gade byen, Mwen te di nou tout bagay davans.
24 “Men nan jou sa yo, apre tribilasyon sila yo, solèy la ap vin nwa fonse, e lalin nan p ap bay limyè. ✡ És 13:10 25 ✡ És 34:4 Epi zetwal yo va ap tonbe soti nan syèl la, e pouvwa ki nan syèl yo va sekwe nèt.
26 “Nan lè sa a yo va wè ✡ Dan 7:13 Fis a Lòm nan k ap vini nan nyaj yo avèk gwo pouvwa avèk glwa. 27 Li va voye zanj Li yo, e yo va ✡ Det 30:4 ranmase tout eli Li yo, soti nan kat van yo, jis rive nan pwent tè ki pi lwen an, jouk nan pwent syèl ki pi lwen an.
28 “Alò, konprann parabòl de pye fig etranje a. Lè branch li vin vèt, e l ap pouse fèy, nou konnen ke gran sezon an prèt pou rive. 29 Menm jan an nou menm, lè nou wè bagay sa yo ap fèt, rekonèt ke Li menm Li prè, Li nan pòt la menm. 30 Anverite Mwen di nou, jenerasyon sila p ap gen tan pase jouk lè ke tout bagay sa yo fèt. 31 Syèl la ak latè ap pase, men pawòl pa M yo p ap pase.
32 ✡ Mat 24:36“Men de jou sa a, oubyen lè sa a, pèsòn pa konnen, pa menm zanj ki nan syèl yo, ni Fis la, men sèl Papa a. 33 Fè atansyon, ✡ Ef 6:18 rete vijilan, paske nou pa konnen lè a. 34 ✡ Luc 12:36-38 Se tankou yon mesye ki sòti nan yon vwayaj ki kite kay li e mete esklav li yo responsab. Li te bay a chak moun, tach li, e osi a gadyen pòt la, pou l ta rete vijilan.
35 “Pou sa, rete vijilan. Paske nou pa konnen kilè mèt kay la ap parèt; si se nan aswè, a minwi, oubyen ✡ Mc 14:30 lè kòk la chante granmmaten; 36 sof ke li ta vini sibitman, e twouve nou nan dòmi. ✡ Wo 13:11 37 E sa ke Mwen di nou an, Mwen di li a tout moun: ✡ Mat 24:42“Rete vijilan!”

- Marc
- <
- 13
- >

✡13:1 Mat 24:2

✡13:2 Luc 19:44

✡13:3 Mat 21:1

✡13:6 Jn 8:24

✡13:9 Mat 10:17

✡13:10 Mat 24:14

✡13:11 Mat 10:19-22

✡13:13 Mat 10:22

✡13:14 Mat 24:15

✡13:15 Luc 17:31

✡13:19 Dan 12:1

✡13:22 Mat 24:24

✡13:24 És 13:10

✡13:25 És 34:4

✡13:26 Dan 7:13

✡13:27 Det 30:4

✡13:32 Mat 24:36

✡13:33 Ef 6:18

✡13:34 Luc 12:36-38

✡13:35 Mc 14:30

✡13:36 Wo 13:11

✡13:37 Mat 24:42

© 2017-2023 Ron Smith