- Jérémie
- <
- 47
- >

47
1 Sa ki te vini kon pawòl SENYÈ a de Jérémie, pwofèt la, konsènan ✡ Jr 25:20Filisten yo, avan Farawon te fin bat peyi Gaza.
2 Konsa pale SENYÈ a:
“Gade byen, dlo yo ap leve soti nan ✡ És 14:31nò
e l ap vin fè yon gwo fòs inondasyon dlo k ap debòde
jis li vin kouvri latè ak tout kapasite l,
menm vil a sila ki rete ladann.
Mesye yo va kriye fò,
e tout moun ladann va rele anmwey.
3 Akoz bri zago cheval li k ap kouri rèd,
zen a cha li yo, ak gwonde a wou yo,
papa yo pa p retounen pran pitit yo,
men men yo va lage nèt ak sezisman.
4 Akoz jou k ap vini pou detwi tout Filisten yo,
pou koupe retire nèt de Tyr ak Sidon tout soutyen ki rete yo;
paske SENYÈ a ap detwi Filisten yo,
retay a kot Caphtor a.
5 Gaza vin chòv;
✡ Jij 1:18Askalon te fin detwi nèt.
O retay vale yo!
Pandan konbyen de tan
nou va blese pwòp chè nou?
6 “ ‘Ah ✡ Jij 7:20nepe SENYÈ a!
Pandan konbyen de tan
ou va refize vin kalm?
Ralanti, rantre nan fouwo a;
repoze e rete trankil.’
7 “Kòman li ka kalm, lè SENYÈ a bay li lòd?
Kont Ashkalon, kont kot lanmè a;
Se la, Li te ✡ Mi 6:9ranje pou l te fèt.”

- Jérémie
- <
- 47
- >

✡47:1 Jr 25:20

✡47:2 És 14:31

✡47:5 Jij 1:18

✡47:6 Jij 7:20

✡47:7 Mi 6:9

© 2017-2023 Ron Smith