- Michée
- <
- 6
- >

6
1 Koute koulye a sa ke SENYÈ a ap di:
“Leve, plede ka ou devan mòn yo;
kite kolin yo tande vwa ou.
2 Koute, O mòn yo, pwosè vèbal SENYÈ a,
e ou menm, fondasyon latè ki dire tout tan yo.
Paske ✡ És 1:18SENYÈ a gen yon ka kont pèp Li a,
e Li va plede ka Li ak Israël.
3 “Pèp Mwen, se kisa Mwen te fè Ou?
✡ Jr 2:5; És 43:22,23 Nan kisa Mwen te fatige ou?
Reponn Mwen!
4 Anverite Mwen te mennen nou
monte soti nan peyi Égypte.
Mwen te rachte ou soti nan kay esklavaj la.
Mwen te voye devan ou Moïse, Aaron ak Marie.”✡ Det 7:8; Egz 4:10-16
5 Pèp mwen, sonje koulye a konsèy
Balak, wa Moab la ak sa Balaam,
fis a Beor a, te reponn li depi
nan Sittim rive Guilgal,
pou nou ta ka konnen zèv ladwati a SENYÈ a.”
6 ✡ Sòm 40:6-8Avèk kisa mwen ta dwe vin parèt devan SENYÈ a,
e bese m ba devan Bondye anlè a?
Èske mwen ta vini ak ofrann brile,
ak ti bèf ki gen yon lane?
7 Èske SENYÈ a pran plezi nan ✡ Sòm 50:9 milye de belye yo?
Oswa nan dè di-milye de rivyè lwil yo?
Èske se ✡ Lev 18:21premye ne mwen an mwen dwe bay
pou zak rebelyon mwen yo?
Fwi a kò m pou peche nanm mwen an?
8 Li te montre ou, O lòm, sa ki bon.
Ki sa SENYÈ a egzije de ou?
Sèl pou ✡ És 56:1 fè sa ki jis, renmen ✡ Os 6:6Mizerikòd,
e mache nan imilite ak Bondye ou a?
9 Vwa SENYÈ a va rele vè vil la,
e sajès, li menm, fè lakrent non Ou.
“Koute baton an,
ak Sila ki te deziye l.
10 Èske toujou gen trezò ✡ Jr 5:26,27mechanste
lakay mechan an, ak yon mezi ki manke?
Ki se madichonnen?
11 Èske Mwen kapab tolere yon ✡ Lev 19:36 fo balans
ak yon sachè fo pèz?
12 Paske moun rich li yo plen vyolans.
Rezidan li yo fè ✡ Jr 9:2-6,8 manti,
e ✡ És 3:8lang yo twonpe soti nan bouch yo.
13 Konsa tou, Mwen te frape ou ak ✡ Mi 1:9; És 1:7yon blesi grav.
Mwen te fè ou vin dezole akoz peche ou yo.
14 Ou va manje, men ou ✡ És 9:20 p ap satisfè.
Imilyasyon ou va nan mitan ou.
Ou va vin mete sou kote,
men ou p ap ✡ És 30:6konsève,
e sa ke ou t ap rezève a,
Mwen va bay li a nepe.
15 Ou va simen, men ou p ap rekòlte.
Ou va kraze grenn oliv anba pye,
men ou menm p ap onksyone ak lwil;
kraze rezen, men ou p ap bwè diven an.✡ Det 28:38-40; Am 5:11
16 Paske se règleman ✡ I Wa 16:25,26 Omri yo nou kenbe,
ak tout zèv lakay Achab yo nou obsève,
e se nan konsèy yo ke nou ✡ Jr 7:24mache.
Akoz sa, Mwen va fè ou vin detwi nèt.
Pèp ou a va giyonnen,
e ou va sipòte repwòch a pèp Mwen an.”

- Michée
- <
- 6
- >

✡6:2 És 1:18

✡6:3 Jr 2:5; És 43:22,23

✡6:4 Det 7:8; Egz 4:10-16

✡6:6 Sòm 40:6-8

✡6:7 Sòm 50:9

✡6:7 Lev 18:21

✡6:8 És 56:1

✡6:8 Os 6:6

✡6:10 Jr 5:26,27

✡6:11 Lev 19:36

✡6:12 Jr 9:2-6,8

✡6:12 És 3:8

✡6:13 Mi 1:9; És 1:7

✡6:14 És 9:20

✡6:14 És 30:6

✡6:15 Det 28:38-40; Am 5:11

✡6:16 I Wa 16:25,26

✡6:16 Jr 7:24

© 2017-2023 Ron Smith